Εκτίμηση της καταλληλότητας των υπόγειων νερών για ύδρευση και άρδευση με τη χρήση δεικτών
Creators: name: Καραβαριώτη, Μαρία Ευθυμία Χαραλάμπους
Publisher: name: Aristotle University of Thessaloniki
Year: 2016
Subjects: Ποιότητα υπόγειων νερών
Άρδευση
Κιλκίς
Groundwater quality
Irrigation
Kilkis

description: Η παρούσα μελέτη αφορά στην εκτίμηση της καταλληλότητας των υπόγειων υδάτων, της ευρύτερης περιοχής της Τούμπας του Νομού Κιλκίς, για ύδρευση και άρδευση με αξιοποίηση αποτελεσμάτων χημικών αναλύσεων. Για την ύδρευση, πραγματοποιήθηκε σύγκριση των τιμών των παραμέτρων που μετρήθηκαν στις χημικές αναλύσεις με τα ανώτατα επιτρεπτά όρια που προτείνει η Κ.Υ.Α Υ2/2600/2001 και για την άρδευση έγινε εφαρμογή των δεικτών: συντελεστής προσρόφησης νατρίου (SAR), υπολειμματικό ανθρακικό νάτριο (RCS), δείκτης περατότητας (PI) και δείκτης επικινδυνότητας μαγνησίου (MR). Η περιοχή μελέτης βρίσκεται στις νοτιοανατολικές παρυφές του όρους Πάϊκο και ανήκει διοικητικά στον Δήμο Παιονίας του Νομού Κιλκίς. Υδρολογικά η περιοχή μελέτης ανήκει στην Λεκάνη Απορροής του ποταμού Αξιού. Το ανάγλυφο είναι ήπιο-λοφώδες και στα ανατολικά απορρέει ο ποταμός Αξιός. Πάρα το ικανοποιητικό μέσο ετήσιο ύψος βροχής, έχουν παρατηρηθεί φαινόμενα λειψυδρίας στην περιοχή κυρίως λόγω της μη σωστής διαχείρισης των υδατικών πόρων. Η κύρια οικονομική δραστηριότητα της ευρύτερης περιοχής είναι η γεωργία με την άρδευση των καλλιεργειών να στηρίζεται σχεδόν αποκλειστικά στην άντληση νερού από το υδροφόρο σύστημα μέσω γεωτρήσεων. Η περιοχή μελέτης δομείται από μεταλπικούς σχηματισμούς Νεογενούς, Πλειστοκαινικής και Τεταρτογενούς ηλικίας. Η ανάπτυξη του τοπικού υδρογραφικού δικτύου, κατεύθυνσης ΒΔ-ΝΑ, οφείλεται σε τεκτονική δράση που έχει υποστεί η περιοχή. Με βάση τη γεωλογική δομή είναι δυνατό να αναγνωριστούν 2 κύριοι υδροφορείς. Ο τύπος νερού είναι ανθρακικός στην περιοχή. Στο πόσιμο νερό η συγκέντρωση σιδήρου, μαγγανίου και νιτρικών είναι αρκετά υψηλή και μπορεί να προκαλέσει προβλήματα στην υγεία. Στο νερό άρδευσης στην παρούσα μελέτη δεν εντοπίζονται προβλήματα. Συστήνεται γενικά συνεχής και συστηματική παρακολούθηση της ποιότητας των υπόγειων νερών για αποφυγή περαιτέρω υποβάθμισης όπως επίσης και λήψη μέτρων για αποκατάσταση της ποιότητας των υπόγειων νερών.
description: The objective of this thesis is the assessment of groundwater suitability, in the area of Toumba-Kilkis, for drinking and irrigation purposes by the aid of chemical analyses. For drinking purposes, the parameter values from chemical analyses were compared with the maximum permissible limits proposed by the Joint Ministerial Decision Y2/2600/2001. For irrigation purposes, 4 indices were applied: sodium adsorption ratio (SAR), residual sodium carbonate (RCS), permeability index (PI) and magnesium hazard (MR). The study area is located on the southeastern outskirts of Mount Paiko which administratively belongs to the municipality of Paionia Kilkis and hydrologically belongs to the drainage basin of the Axios River. The terrain is hilly and on the east flows the river Axios. Despite the satisfactory average annual rainfall, water shortages have been observed in the region due to the improper management of water resources. The main economic activity of the region is agriculture and the irrigation of the crops rely almost exclusively on water from the aquifer system through drilling. The study area consists of post-alpine formations of Neogene, Pleistocene and Quaternary age. Also the region has undergone tectonic activity, which has led to the current development of the local drainage network (NW-SE). Based on the geological structure it is possible to identify two main aquifers. For drinking purposes, the concentration of iron, manganese and nitrates was elevated, which can lead to possible health problems. On the contrary, no similar concentrations were detected in irrigation water. Continuous and systematic monitoring of the groundwater quality is generally recommended in order to avoid further degradation of groundwater quality, as well as measures to restore its quality.